На основу члана 108. став 2. и 3. Статута Општине Димитровград („Службени лист оптине Димитровград” бр.6/19), и члана 26. Одлуке о јавним расправама („Службени лист оптине Димитровград” бр.16/19), Општинско веће општине Димитровград упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

Нацрт Одлуке о изради Плана детаљне регулације за изградњу Соларне електране у насељу Бачево, општина Димитровград, даје се на Јавну расправу од 22.08.2024. године до 06.09.2024. године.

Позивају се грађани, удружења, стручна и остала јавност да учествују у јавној расправи о изради Плана детаљне регулације за изградњу Соларне електране у насељу Бачево, општина Димитровград.

Предлози, примедбе, сугестије грађана и осталих учесника у јавној расправи могу се доставити путем електронске поште на адресу opstinskovece@dimitrovgrad.rs или поштом на адресу: Балканска 2, 18320 Димитровград, Србија или личном доставом на писарници Општине Димитровград – са напоменом на коверти: „За јавну расправу о Нацрту Одлуке о изради Плана детаљне регулације за изградњу Соларне електране у насељу Бачево, општина Димитровград”, најкасније до 06.09.2024. године до 15,00 часова.

По окончању јавне расправе општина Димитровград. ће анализирати све предлоге, примедбе и сугестије учесника у јавној расправи и на основу тога сачинити Извештај о спроведеној јавној расправи о Нацрту Одлуке о изради Плана детаљне регулације за изградњу Соларне електране у насељу Бачево, општина Димитровград, у року од 15 дана од окончања јавне расправе.

Уз овај позив, прилажу се следећи документи:

* Закључак о спровођењу јавне расправе о Нацрту Одлуке о изради Плана детаљне регулације за изградњу Соларне електране у насељу Бачево, општина Димитровград , бр. 06-240/2024-15/31-1 од 22.08.2024. године;
* Програм јавне расправе о Нацрту Одлуке о изради Плана детаљне регулације за изградњу Соларне електране у насељу Бачево, општина Димитровград;
* Нацрт Одлуке о изради Плана детаљне регулације за изградњу Соларне електране у насељу Бачево, општина Димитровград.

Број: 06-240/2024-15/31-1

У општини Димитровград,

дана 22.08.2024. године

ОПШТИНСКО ВЕЋЕ ОПШТИНЕ ДИМИТРОВГРАД

ПРЕДСЕДАВАЈУЋИ \_\_\_\_\_\_\_\_\_\_\_\_\_\_\_\_\_\_\_\_

Владица Димитров